CELEX: 62016CN0494
Language: sk
Date: 2016-09-15 00:00:00
Title: Vec C-494/16: Návrh na začatie prejudiciálneho konania, ktorý podal Tribunale civile di Trapani (Taliansko) 15. septembra 2016 – Giuseppa Santoro/Comune di Valderice, Presidenza del Consiglio dei Ministri

5.12.2016   
            
            
               SK
            
            
               Úradný vestník Európskej únie
            
            
               C 454/18
            
         
      Návrh na začatie prejudiciálneho konania, ktorý podal Tribunale civile di Trapani (Taliansko) 15. septembra 2016 – Giuseppa Santoro/Comune di Valderice, Presidenza del Consiglio dei Ministri
      (Vec C-494/16)
      (2016/C 454/32)
      Jazyk konania: taliančina
      
         Vnútroštátny súd, ktorý podal návrh na začatie prejudiciálneho konania
      
      Tribunale civile di Trapani
      
         Účastníci konania pred vnútroštátnym súdom
      
      
         Žalobkyňa: Giuseppa Santoro
      
         Žalovaní: Comune di Valderice, Presidenza del Consiglio dei Ministri
      
         Prejudiciálne otázky
      
      
                  1.
               
               
                  Predstavuje priznanie náhrady vo výške medzi 2,5-násobkom a 12-násobkom poslednej mesačnej odmeny (článok 32 ods. 5 zákona č. 183/2010) verejnému zamestnancovi, poškodenému v dôsledku protiprávneho opakovaného uzatvárania pracovných zmlúv na dobu určitú, s možnosťou dosiahnuť úplnú náhradu škody iba po preukázaní straty iných pracovných príležitostí alebo na základe preukázania, že v prípade vyhlásenia riadneho výberového konania by v ňom býval uspel, rovnocenné a účinné opatrenie v zmysle rozsudkov Súdneho dvora vo veciach Mascolo [a i. (C-22/13, C-61/13 až C-63/13 a C-418/13)] a Marrosu [a Sardino] (C-53/04)?
               
            
                  2.
               
               
                  Má sa zásada ekvivalencie, na ktorú sa Súdny dvor (okrem iného) odvolal v uvedených rozsudkoch, vykladať v tom zmysle, že ak sa členský štát rozhodne neuplatniť vo verejnom sektore zmenu pracovného pomeru (priznanú pre súkromný sektor), je v každom prípade povinný zabezpečiť dotknutým pracovníkom rovnaký príjem, a to v prípade potreby prostredníctvom náhrady škody, ktorej predmetom by nevyhnutne bola hodnota pracovného pomeru na neurčitý čas?